Feng shui nipid elutoas - VARA-WEB (vara.ee)
2020. aasta horoskoop (Kaljukitsele) (934)
2020. aasta horoskoop (Jäärale) (1362)
Kus asub pildil olev grafiti? Ootame vastuseks täpset asukohta. #2010 - Avastades Eestimaad
Artikleid loetud: 37 587 862 korda
Esmaspäev, 21.09.2015.a. | Loetud: 10084 korda
Elutuba on esindusruum ja seda parem, mida rohkem sellega tegeldakse. "Staatilises" kodus tekib "surnud" energia, mistõttu tuleb kogu kodu hoida aktiivsena, aga eriti elutuba. Elutuba on kogu perekonna tuba ja kõik peaksid seal tundma end lõõgastunult ja mugavalt (ka külalised). Paljudes kodudes kasutatakse elutuba ainult pidulike sündmuste puhul, see tähendab, et tähtsat osa ei kasutata peaaegu üldse. Sellest toast oleneb suures osas elukvaliteet. Mööbel tuleks paigutada nii, et hea energia saab vabalt liikuda, tekitades soojuse ja seltsivuse tunnet.
Inimesed peaks mahtuma mööbli vahel liikuma, ei ole hea kuhjata sinna liiga palju mööblit. L-i kujuline mööbli paigutus ei ole hea (v.a. nurgas), võib tekitada halba energiat. Kui kogu mööbel on seina ääres, paistab tuba tasakaalust väljas, tekitab krampliku tunde, inimesed tunnevad end ebamugavalt. Tugitoolid ja diivanid tuleb paigutada nii, et keegi ei istuks seljaga ukse poole. Kui ruumipuudus ei võimalda, peaks külalised panema istuma alati näoga ukse poole. Pererahvas ei tohiks istuda seljaga akna poole, sest siis puudub neil tugi. Kindel sein selja taga muudab kindlamaks, vastutulelikumaks ja külalislahkemaks. Elutuba peaks asuma eesukse lähedal ja sellega samal tasandil. Kui elutuba on eesuksest madalamal, aitavad kristall või toataimed. Diivanid ja tugitoolid ei tohiks olla katmata laetalade all, see tekitab lahkhelisid. Kui muud võimalust pole, aitavad abivahendina tala külge riputatud bambusviled. Kamin on toas keskse rõhuasetusega ja teeb meele rõõmsaks. Ent sealt kaudu võib hea energia ka korstnast välja vuhiseda. Kamina kohale võib riputada peegli, mis energia tuppa tagasi peegeldab. Kamina poole pööratud mööbel ei ärgita vestlust, parem oleks nt. tugitoolid vastakuti paigutada või kaarjalt.
Tavaline on, et toolid ja diivanid pööratakse televiisori poole, mis tekitab valguse ja heliga positiivset energiat, aga suretab välja vestluse. Elutoa mööbel peaks olema yin ja yang segu. Osa mööblist kandiliste nurkadega ja osa ümarate vormidega. Elutoas on vaja palju valgust, aga vältida tuleks räiget ja liiga tugevat valgust. Laelampe peaks tasakaalustama põranda- ja laualampidega. Rikkuse sektor elutoas peaks olema eriti hästi valgustatud, ka abielu- ja perekonnasektor. Kui kaks ust seisavad toas vastakuti, tekib negatiivne energia. Teise ukse peaks sirmiga või mööbliga varjama. Ka tuulekellad ja kristall on abiks. Negatiivne energia tekib ka kui vastakuti asuvad uks ja aken või kaks akent. Siis on soovitav kardinaid kasutada ühe akna või ukse ees.
Elutuba perekonnatoana peaks olema mugav ja mitteametlik. Mööbel vabas stiilis peaks looma mugavust ja vaba suhtlemist. Vahel kasutatakse ka panipaigana, milles pole midagi halba, kui asjad on korralikult silma alt ära pandud. Suures peretoas võib olla ka nt. pingpongilaud vm. mäng, mis kogu perele meeldib. Igale pereliikmele on selles toas koht, vanima poja asju tuleks hoida idas, noorima tütre asju läänes jne. Tarbetu koli on seotud alati komplikatsioonidega, seda tuleks ka elutoas vältida.
Olulised nipid:
– Elutoas on perekonnapeale parim koht uksest diagonaalselt üle toa (hoiab kõigel silma peal).
– Põranda- ja laelampidega tuleks sünged piirkonnad kaotada.
– Mööbel peaks olema paigutatud ühtlaselt laiali, kui ühel pool on liiga palju, viib tasakaalust välja. Inimesed peaksid saama vabalt ruumis liikuda.
– Toolide ja sohvade seljatoed ei tohiks jääda ühegi ukse ette.
– Elutuba peaks olema õdus ja mugav (mugavad toolid ja diivanid, soovitavalt ümarate nurkadega laud, pildid, tähenduslikud ja iluasjad jms).
– Külalised peaks istuma näoga lõuna või ida poole, mis ergutab meeleolu ja vestlust.
– Arvutitel ja teleritel on negatiivne roheline kiirgus, võiks hoida arvuti lähedal kaktust, mis neelab kõige paremini arvutikiirgust.
– Elutoa energiat tasakaalustavad kaunid toataimed ja värsked lõikelilled.
Elutuba hoitakse enamasti korras, aga hooletusse kiputakse jätma esikut. Tegelikult loob esmamulje kogu elamisest just esik ja on väga oluline ka feng shui seisukohalt vaadatuna.